text: Havnin eigur bygningar, sum mynda býin, og sum siga søguna um, hvat hevur fyrifarist á hesum stað. Stóri guli Kommunuskúlin er ein av hesum bygningum.
text: #000001
text: Kommunuskúlin er bygdur í ein hestaskógv við stórum innara garði – Kommunuskúlagarðinum. Bygningurin hevur eyðkendan skjøldur út ímóti Niels Finsensgøtu, har reliefmyndin um frálæru hjá Janusi Kamban hongur. Øll kenna eisini auluna við tí stóra veggjamálninginum úr Sjúrðarkvæðnum, sum William Heinesen málaði, og sonurin, Zakarias, hevur hjálpt honum við, er mær sagt. Síðan hava Zakarias og Ingálvur av Reyni málað málningarnar á svalanum.
text: #000002
text: Tey munnu vera mong, sum hava havt tilknýti til hendan bygningin. Nógv minnir og nógvar søgur munnu vera frá tí tíðini, tá Kommunuskúlin var her. Tó alt hevur sína tíð. Nú verður tað ein blandingur av lestrarbústøðum og mentan í staðin.
text: #000003
text: Men ikki bara nýtslan fer at broytast. Stórar broytingar eru gjørdar í bygninginum. Vit settu okkum fyri at varðveita dygdirnar í bygninginum, samstundis sum vit transformera bygningin soleiðis, at hann avspeglar nýggjar funktiónir. Eyðkendi kommunuskúlin er framvegis, men bygningurin hevur fingið nýggj arkitektonisk element, og meiri dagsljós sleppur inn.
text: #000004
text: Stóri garðurin er latin upp, so samband nú fæst við Niels Finsensgøtu, Tórsgøtu og Sjúrðargøtu – og eisini Tróndargøtu, har gomlu fimleikahallirnar eru broyttar og gjørdar til ein meira opnan bygning. Hellan í garðinum er fríløgd, og gøtur binda bygning og garð saman við nærumhvørvinum.
text: #000005
text: Vit gera dreymar til arkitektur
text: #000006